**ยูเครนอินเตอร์แนชนัลแอร์ไลน์** (ยูเครน: Авіакомпанія Міжнародні Авіалінії України, อักษรโรมัน: *Aviakompaniya Mizhnarodni Avialiniyi Ukrayiny*) ย่อว่า **ยูไอเอ** (UIA) เป็นสายการบินประจำชาติและสายการบินที่ใหญ่ที่สุดของประเทศยูเครน โดยมีฐานการบินหลักอยู่ที่ท่าอากาศยานนานาชาติบอรึสปิล และมีสำนักงานใหญ่ในกรุงเคียฟ ยูไอเอให้บริการเที่ยวบินขนส่งผู้โดยสารและเที่ยวบินสินค้าสู่จุดหมายปลายทางทั้งภายในและระหว่างประเทศในยุโรป, ตะวันออกกลาง, สหรัฐ, แคนาดา, และเอเชีย

ตั้งแต่วันที่ 24 กุมภาพันธ์ ค.ศ. 2022 ยูไอเอได้ยกเลิกเที่ยวบินทั้งหมด โดยต่อมาได้เลิกดำเนินการและได้จัดเก็บเครื่องบินทั้งหมด ซึ่งเป็นผลกระทบจากสงครามรัสเซีย–ยูเครนที่มีการระงับการบินจากท่าอากาศยานบอรึสปิลและการปิดน่านฟ้ายูเครน โดยยูไอเอจะกลับมาดำเนินการตามปกติหลังสงครามสิ้นสุดลง

ประวัติ
-------

### จุดเริ่มต้น

โบอิง 737-200 ของยูไอเอในปี 1998
สายการบินได้ก่อตั้งขึ้นในวันที่ 1 ตุลาคม ค.ศ. 1992 เพื่อทดแทน *ยูเครนแอร์ไลน์* ซึ่งเป็นส่วนที่เหลือจากสมัยโซเวียตที่แต่ละประเทศมีสายการบินที่ให้บริการภายใต้การควบคุมของแอโรฟลอต จนกระทั่งสหภาพโซเวียตล่มสลาย สายการบินเหล่านั้นตกเป็นทรัพย์สินของรัฐนั้นๆ แทน ในช่วงต้นปี 1992 รัฐมนตรีกระทรวงการบินในยูเครนในขณะนั้นบรรลุข้อตกลงในการเช่าเครื่องบิน โบอิง 737-400 จำนวน 2 ลำจากกินเนสพีทเอวิเอชัน (จีพีเอ) บริษัทให้เช่าเครื่องบินสัญชาติไอร์แลนด์ และการจัดตั้งสายการบินใหม่เพื่อดำเนินการใน มาตรฐานที่เป็นที่ยอมรับในระดับสากลด้านความปลอดภัย ความน่าเชื่อถือ และการบริการระหว่างยูเครนและยุโรป 

ในเดือนกันยายน ค.ศ. 1992 จีพีเอและสายการบินใหม่นี้ได้มอบหมายให้ Avia International ซึ่งเป็นที่ปรึกษาด้านการบินระหว่างประเทศจากดับลิน ไอร์แลนด์ ให้เป็นผู้นำในการก่อตั้งและเปิดตัวสายการบิน ด้วยการทำงานอย่างใกล้ชิดกับอดีตพนักงานจากยูเครนแอร์ไลน์ ทำให้ประสบความสำเร็จในการเปิดตัวเที่ยวบินตามกำหนดเวลาเป็นเที่ยวบินแรก โดยเป็นเที่ยวบินจากเคียฟ-ลอนดอนเมื่อวันที่ 25 พฤศจิกายน นอกจากนี้ได้เปิดเส้นทางจากเคียฟสู่เบอร์ลิน, ปารีส, แฟรงก์เฟิร์ต, เวียนนา,และอัมสเตอร์ดัม

ยูเครนอินเตอร์แนชนัลแอร์ไลน์ได้กลายเป็นหนึ่งใน "การร่วมทุนกับทุนต่างประเทศ" ครั้งแรกๆ ในยูเครน และเป็นสายการบินแรกในอดีตสหภาพโซเวียตที่ใช้เครื่องบินโบอิง 737-400 รุ่นใหม่ ณ เวลานั้น ผู้ถือหุ้นผู้ก่อตั้งคือสมาคมการบินพลเรือนแห่งยูเครนและกินเนสพีทเอวิเอชัน

ในวันที่ 13 พฤศจิกายน ค.ศ. 1994 สายการบินเริ่มปฏิบัติการขนส่งสินค้าด้วยเครื่องบินโบอิง 737-200 ไปยังลอนดอนและอัมสเตอร์ดัม

จุดหมายปลายทาง
--------------

บทความหลัก: จุดหมายปลายทางของยูเครนอินเตอร์แนชนัลแอร์ไลน์ยูไอเอเชื่อมต่อยูเครนเข้ากับจุดหมายปลายทาง 80 แห่งในยุโรป, ตะวันออกกลาง, สหรัฐ, แคนาดา, และเอเชีย รวมถึงจุดหมายปลายทางภายในประเทศ ยูไอเอให้บริการเที่ยวบิน 1,100 เที่ยวบินต่อสัปดาห์ ยูเครนอินเตอร์แนชนัลแอร์ไลน์ถูกบังคับให้ปรับเปลี่ยนตารางบินช่วงฤดูร้อน ค.ศ. 2019 ด้วยการลดจำนวนและอัตราบรรทุกของบางเที่ยวบินลงไป

### ข้อตกลงการบินร่วม

ณ เดือนมีนาคม ค.ศ. 2024 ยูเครนอินเตอร์แนชนัลแอร์ไลน์ได้ทำข้อตกลงการบินร่วมกับสายการบินต่างๆ ดังต่อไปนี้:

* แอร์อัสตานา
* แอร์ฟรานซ์
* แอร์มอลโดวา
* แอร์บอลติก
* ออสเตรียนแอร์ไลน์
* อาเซอร์ไบจานแอร์ไลน์
* อียิปต์แอร์
* ไอบีเรีย
* เคแอลเอ็ม
* ตัปปูร์ตูกัล
* เตอร์กิชแอร์ไลน์

ฝูงบิน
------

### ฝูงบินปัจจุบัน

ณ เดือนมีนาคม ค.ศ. 2024 ยูเครนอินเตอร์แนชนัลแอร์ไลน์มีเครื่องบินประจำการในฝูงบินดังนี้:

ฝูงบินของยูเครนอินเตอร์แนชนัลแอร์ไลน์| เครื่องบิน | ประจำการ | คำสั่งซื้อ | ผู้โดยสาร | หมายเหตุ |
| --- | --- | --- | --- | --- |
| B | E+ | E | รวม |
| โบอิง 737-800 | 3 | — | 18 | — | 168 | 186 | ทั้งหมดจัดเก็บที่ท่าอากาศยานบอรึสปิล (UR-PSE, UR-PSW & UR-UIA) |
| โบอิง 737-900อีอาร์ | 1 | — | — | — | 215 | 215 | จัดเก็บที่ท่าอากาศยานบอรึสปิล (UR-PSJ) |
| โบอิง 767-300อีอาร์ | 2 | — | 12 | 38 | 211 | 261 | ทั้งหมดจัดเก็บที่ท่าอากาศยานบอรึสปิล (UR-GEA & UR-GED) |
| เอ็มบราเออร์ อี190 | 4 | — | 12 | — | 92 | 104 | สี่ลำจัดเก็บที่ท่าอากาศยานบอรึสปิล (UR-EMA, UR-EMB, UR-EMD & UR-EME)
หนึ่งลำจัดเก็บที่ท่าอากาศยานออแดซา (UR-EMC) |
| เอ็มบราเออร์ อี195 | 1 | — | 12 | — | 95 | 108 | จัดเก็บที่ท่าอากาศยานนานาติบอรึสปิล (UR-EMF) |
| รวม | 11 |  |  |

ยูเครนอินเตอร์แนชนัลแอร์ไลน์มีอายุฝูงบินเฉลี่ย 14.7 ปี

* โบอิง 737-800โบอิง 737-800
* โบอิง 767-300อีอาร์โบอิง 767-300อีอาร์
* เอ็มบราเออร์ อี195เอ็มบราเออร์ อี195

### ฝูงบินในอดีต

ยูเครนอินเตอร์แนชนัลแอร์ไลน์เคยให้บริการเครื่องบินดังต่อไปนี้:

ฝูงบินในอดีตของยูเครนอินเตอร์แนชนัลแอร์ไลน์| เครื่องบิน | รวม | เริ่มประจำการ | ปลดประจำการ | หมายเหตุ |
| --- | --- | --- | --- | --- |
| อานโตนอฟ อาน-148-100บี | 3 | 2011 | 2013 | เครื่องบินอานโตนอฟลำเดียวของสายการบิน |
| โบอิง 737-200 | 3 | 1994 | 2005 | เครื่องบินชนิดแรกของสายการบิน |
| โบอิง 737-300 | 9 | 1995 | 2018 |  |
| โบอิง 737-300BDSF | 1 | 2008 | 2017 |  |
| โบอิง 737-400 | 7 | 1993 | 2015 |  |
| โบอิง 737-500 | 13 | 2001 | 2018 |  |
| โบอิง 777-200อีอาร์ | 3 | 2018 | 2020 |  |

* อานโตนอฟ อาน-148อานโตนอฟ อาน-148
* โบอิง 737-200โบอิง 737-200
* โบอิง 737-300โบอิง 737-300
* โบอิง 737-300BDSFโบอิง 737-300BDSF
* โบอิง 737-400โบอิง 737-400
* โบอิง 737-500โบอิง 737-500
* โบอิง 777-200อีอาร์โบอิง 777-200อีอาร์

อุบัติเหตุและอุบัติการณ์
------------------------

ในวันที่ 8 มกราคม ค.ศ. 2020 ยูเครนอินเตอร์แนชนัลแอร์ไลน์ เที่ยวบินที่ 752 โบอิง 737-800 ทะเบียน UR-PSR ถูกขีปนาวุธจากพื้นสู่อากาศยิงตกโดยกองพิทักษ์ปฏิวัติอิสลามหลังขึ้นบินจากท่าอากาศยานนานาชาติเตหะรานอิหม่ามโฆเมย์นี ส่งผลให้ผู้โดยสารและลูกเรือทั้งหมด 176 คนเสียชีวิต โดยฝั่ง IRGC อ้างว่าเป็นความผิดพลาดของมนุษย์ เหตุการณ์ในครั้งนี้นับเป็นอุบัติเหตุครั้งแรกของสายการบินที่ผลให้มีผู้เสียชีวิตตั้งแต่ก่อตั้งสายการบินในปี 1992

อ้างอิง
-------

1. ↑  "Ukraine International Airlines flights". *Kiwi.com* (ภาษาอังกฤษ). 2024-03-31.
2. ↑  Koretska, Iana (6 มิถุนายน 2014). "Ukraine International Airlines launches direct Kyiv—New York flights". *KyivPost*. ISSN 1563-6429. LCCN sn97032040. OCLC 960875078. เก็บจากแหล่งเดิมเมื่อ 13 ธันวาคม 2014. สืบค้นเมื่อ 10 มีนาคม 2022.
3. ↑  Liu, Jim (29 November 2017). "Ukraine International plans Toronto launch in June 2018". *Routesonline*. สืบค้นเมื่อ 29 November 2017.
4. ↑  "Информация о МАУ - Ukraine International Airlines (UIA)". *www.flyuia.com* (ภาษาอังกฤษ). สืบค้นเมื่อ 2017-07-27.
5. ↑  "B737 MAX delays force UIA to amend its flight schedules". 5 April 2019.
6. ↑  Liu, Jim (15 June 2019). "Ukraine International / Air Astana begins codeshare partnership from June 2019". *Routesonline*. สืบค้นเมื่อ 17 June 2019.
7. ↑  Liu, Jim (10 November 2017). "TAP Air Portugal / Ukraine International expands codeshare routes in W17". *Routesonline*. สืบค้นเมื่อ 10 November 2017.
8. ↑  Liu, Jim (22 March 2018). "TAP Air Portugal expands Ukraine International codeshare in S18". *Routesonline*. สืบค้นเมื่อ 22 March 2018.
9. 1 2  "Ukraine International Airlines Fleet Details and History". *www.planespotters.net*. สืบค้นเมื่อ 2023-07-14.
10. ↑  Guy, Artemis Moshtaghian,Joshua Berlinger,Jack (2020-01-08). "Ukrainian Boeing plane crashes in Iran after takeoff, killing 176 on board". *CNN* (ภาษาอังกฤษ).
11. ↑  Oliphant, Roland; Mendick, Robert; Nicholls, Dominic (2020-01-08). "Iran under pressure to explain Tehran plane crash after 176 killed in Ukrainian jet disaster". *The Telegraph* (ภาษาอังกฤษแบบบริติช). ISSN 0307-1235. สืบค้นเมื่อ 2024-03-12.